Diari Oficial de la Generalitat Valenciana


Sumari del DOGV 9268, del 01-02-2022 (2022/650)

Extracte de la Resolució de 25 de gener de 2022, de la vicerectora d'Estudiantat i Compromís Social de la Universitat Jaume I, per la qual es convoca la primera edició dels premis al talent emprenedor de l'estudiantat UJI.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/650


Data del document
:   25-01-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la Resolució de 25 de gener de 2022, de la vicerectora d'Estudiantat i Compromís Social de la Universitat Jaume I, per la qual es convoca la primera edició dels premis al talent emprenedor de l'estudiantat UJI. [2022/650]  
BDNS (identif.): 607575.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/607575  
  
Primer. Persones beneficiàries  
1 Categoria Premi d'acceleració empresarial UJI-Ajuntament de Castelló de la Plana per a les millors noves empreses de creació recent:  
  
Pot participar en aquesta categoria qualsevol emprenedor o emprenedora que haja creat una microempresa i/o PIME que tinga la seua seu social i desenvolupe la seua activitat, vinculada a la ciutat de Castelló de la Plana amb activitat comercial i una antiguitat màxima de cinc anys respecte a la data límit de presentació de la documentació a aquest concurs, en la qual almenys un dels socis fundadors o sòcies fundadores siga estudiant o estudianta (grau, màster universitari o doctorat), titulat o titulada o titulat o titulada recent de l'UJI.  
També podrà optar a aquest premi qualsevol emprenedor o emprenedora amb un projecte de caràcter empresarial que es trobe en un avançat estat de desenvolupament i tinga intenció de constituir (i a més així ho manifeste expressament) una empresa amb forma societària mercantil, o d'empresari individual, en els pròxims huit mesos, amb domiciliació fiscal a la ciutat de Castelló de la Plana, en la qual almenys un dels socis fundadors/promotors o una de les sòcies fundadores/promotores siga estudiant o estudianta (grau, màster universitari o doctorat), titulat o titulada o titulat o titulada recent de l'UJI.  
2 Categoria Premi al talent estudiantil amb vocació emprenedora:  
  
Pot participar en aquesta categoria qualsevol emprenedor o emprenedora amb un projecte empresarial que encara no estiga constituït com a empresa (ni forma societària mercantil ni empresari o empresària individual), en la qual almenys una de les persones integrants de l'equip siga estudiant o estudianta (grau, màster universitari o doctorat), titulat o titulada o titulat o titulada recent de l'UJI.  
3 Categoria Premi estudiantil d'idees disruptives vinculades als reptes de futur en àmbits estratègics per a la ciutat:  
Podrà participar en aquesta categoria qualsevol estudiant o estudianta (grau, màster universitari o doctorat) o titulat o titulada recent de l'UJI que presente una solució creativa als reptes de futur en àmbits estratègics per a la ciutat de Castelló de la Plana  
  
Segon. Finalitat  
La finalitat dels premis al talent emprenedor de l'estudiantat UJI és reconèixer les millors iniciatives emprenedores de l'estudiantat i de titulats i titulades recents de l'UJI en tres categories:  
1 Categoria Premi d'acceleració empresarial UJI-Ajuntament de Castelló de la Plana per a les millors noves empreses de recent creació.  
  
2 Categoria Premi al talent estudiantil amb vocació emprenedora.  
  
3 Categoria Premi estudiantil d'idees disruptives vinculades als reptes de futur en àmbits estratègics per a la ciutat de Castelló de la Plana.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 125.000 euros.  
Cinqué. Termini de presentació de sol·licituds  
El termini de presentació de sol·licituds i de la resta de la documentació requerida és de deu dies hàbils comptadors des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
Castelló de la Plana, 25 de gener de 2022.- La vicerectora d'Estudiantat i Compromís Social: María Inmaculada Rodríguez Moya.